Сведчанні сівой даўніны захаваліся цудоўным чынам, бо прайшоўшыя стагоддзі не маглі не змяніць наваколле: зараслі лесам курганы, пад напластаваннем зямлі знаходзяцца стаянкі бронзавага веку. Больш багатая спадчына эпохі мезаліта і неаліта не захавалася ў сувязі з аб’ектыўнымі прыроднымі прычынамі, у многім незалежачымі ад дзейнасці людзей. Але ёсць у наваколлі Дараганава гістарычныя помнікі, якія былі разбураны, дакладней, спалены ўжо ў XX-ым стагоддзі. І спалены не захопнікамі, а карэннымі жыхарамі нашай мясцовасці.